মেলচিওর এনদাদায়ে আন্তর্জাতিক বিমানবন্দর

মেলচিওর এনদাদায়ে আন্তর্জাতিক বিমানবন্দর (আইএটিএ: BJM, আইসিএও: HBBA) বুরুন্ডির প্রাক্তন রাজধানী বুজুম্বুরার একটি বিমানবন্দর। এটি বুরুন্ডির একমাত্র আন্তর্জাতিক বিমানবন্দর এবং পাকা রানওয়েসহ দেশটির একমাত্র বিমানবন্দর । ইতিহাস বিমানবন্দরটি ১৯৫২ সালে খোলা হয়েছিল। ২০১৯ সালের ১ জুলাই বিমানবন্দরটির নামপ্রাক্তন রাষ্ট্রপতির নামানুসারে মেলচিওর এনদাদায়ে আন্তর্জাতিক বিমানবন্দর করা হয়। এনদাদায়ে বুরুন্ডির প্রথম গণতান্ত্রিকভাবে নির্বাচিত রাষ্ট্রপতি ছিলেন, যিনি নির্বাচিত হওয়ার তিন মাস পরে ১৯৯৩ সালের অক্টোবর একটি অভ্যুত্থানে খুন হন। এই ঘটনাটি দশকব্যাপী বুরুন্ডিয়ান গৃহযুদ্ধের জন্ম দেয়। অবস্থান বিমানবন্দরটি বুজুম্বুরা মাইরি প্রদেশের চরম উত্তর-পশ্চিমে অবস্থিত। এটি উত্তর ও পশ্চিমে বুজুম্বুরা গ্রামীণ প্রদেশ দ্বারা, দক্ষিণে তাংগানিকা হ্রদের তীরে চলমান আরএন৪ উপকূলীয় মহাসড়ক এবং পূর্বে মুটিমবুজি নদী এবং আরএন৫ মহাসড়ক দ্বারা সীমাবদ্ধ। রুজিজি নদীর একটি উপনদী এমপান্ডা নদী বিমানবন্দরের উত্তর প্রান্ত দিয়ে প্রবাহিত হয়েছে। ২০১৮ সালের অক্টোবরে বুরুন্ডি বেসামরিক বিমান চলাচল কর্তৃপক্ষ মুটিমবুজি নদীটিকে বিমানবন্দরে বন্যা থেকে রোধ করতে ড্রেজিং শুরু করে। বন্যা প্রতিরোধে ড্রেনও বসানো হয়। নদী থেকে পলল এবং অন্যান্য বর্জ্য অপসারণ শুরু হয় এবং বুজুম্বুরা থেকে রুগম্বো পর্যন্ত এনআর৫ হাইওয়ে পর্যন্ত চলে। ২০২১ সালের মে মাসে এমপান্ডা নদী মেলচিওর এনদাদাদয়ে আন্তর্জাতিক বিমানবন্দরের অবকাঠামো রক্ষাকারী বাঁধ ভাঙার হুমকি দেয়। এয়ারলাইন্স এবং গন্তব্য ডিসেম্বর ২০১৮-এর হিসাব অনুযায়ী, নিম্নলিখিত বিমান সংস্থাগুলি বুজুম্বুরা আন্তর্জাতিক বিমানবন্দরে নিয়মিত নির্ধারিত পরিষেবা দেয়: যাত্রী কার্গো আরও দেখুন বুরুন্ডির ভাষা তথ্যসূত্র সূত্র বহিঃসংযোগ উইকিভ্রমণ থেকে মেলচিওর এনদাদায়ে আন্তর্জাতিক বিমানবন্দর ভ্রমণ নির্দেশিকা পড়ুন।